PATVIRTINTA

Kauno lopšelio-darželio „Žingsnelis“ direktoriaus 2022-10-26 įsakymu Nr. V-176

# KAUNO LOPŠELIO DARŽELIO„ŽINGSNELIS“ PAŠALINIŲ ASMENŲ PATEKIMO Į ĮSTAIGĄ TVARKOS APRAŠAS

1. **BENDROSIOS NUOSTATOS**
2. Vaikų saugumo užtikrinimo ir pašalinių asmenų lankymosi Kauno lopšelyje- darželyje „Žingsnelis“ tvarkos aprašas (toliau – Tvarka) parengtas, vadovaujantis Lietuvos Respublikos vaiko minimalios ir vidutinės priežiūros įstatymu (Žin., 2007, Nr. 80-3214, suvestinė redakcija 2021-01-01), Lietuvos Respublikos švietimo ir mokslo ministro 2004 m. rugsėjo 17 d. įsakymu „Dėl teisės pažeidimų, mokyklos nelankymo, narkotinių ir psichotropinių medžiagų vartojimo, ŽIV/AIDS, smurto ir nusikalstamumo prevencijos“, siekiant užtikrinti lopšelyje- darželyje esančių vaikų, darbuotojų bei įstaigos materialinio turto saugumą.
3. Pašaliniais asmenimis laikomi asmenys, nesusiję su įstaigoje vykstančiu ugdymo procesu, kurie tuo metu formaliai yra nepriskirti įstaigos bendruomenei (įstaigos bendruomenę sudaro vaikai, jų tėvai/globėjai, įstaigoje dirbantys darbuotojai) arba asmenys, kurių priklausomybę sunku nustatyti.
4. Ši Tvarka apibrėžia pašalinių asmenų, lopšelio-darželio bendruomenės sąvokas ir pašalinių asmenų lankymosi lopšelio-darželio kontrolę.

# PAŠALINIŲ ASMENŲ LANKYMOSI TVARKA

1. Lauko durys yra užkoduotos. Vaikų tėvai (globėjai) į įstaigą ir grupę patenka naudodamiesi elektroniniu žetonu.
2. Pašalinių asmenų patekimą į lopšelį-darželį kontroliuoja įstaigos administracija.
3. Pastebėję pašalinį asmenį, įstaigos darbuotojai privalo jį apklausti ir palydėti iki reikiamos vietos. Jeigu tuo metu įstaigos darbuotojo nėra, pas kurį atvyko pašalinis asmuo, jį palydėti iki lauko durų.
4. Pašalinių asmenų patekimas į įstaigą nuo 7.30 val. iki 17.00 val. vyksta tokia tvarka:
	* pašaliniai asmenys į įstaigą įleidžiami pro duris, paskambinus skambučiu;
	* pašalinį asmenį, atvykusį į įstaigą, įleidžia ir iki reikiamos vietos palydi įstaigos darbuotojas;
	* pašalinį asmenį iki lauko durų palydi ir iš įstaigos išlydi darbuotojas, pas kurį buvo atvykęs pašalinis asmuo;
5. Lopšelio-darželio darbuotojų šeimos nariams lankytis įstaigoje, būti įstaigos patalpose be administracijos leidimo draudžiama.
6. Į lopšelį-darželį įleidžiami tik tie asmenys, kurie ateina darbo klausimais arba asmenys, pageidaujantys lankyti lopšelį-darželį. Patekti į įstaigą kitu klausimu galima tik suderinus su įstaigos administracija.
7. Prekybos agentai į įstaigą neįleidžiami.
8. Nuomotojai:
	* pateikia direktoriui asmenų, dalyvaujančių užsiėmimuose, vardinį sąrašą;
	* į patalpas įleidžiami tik nuomos sutartyje numatytu laiku.

# ATSAKINGO DARBUOTOJO VEIKSMAI IR ATSAKOMYBĖ UŽTIKRINANT ĮSTAIGOS SAUGUMĄ

1. Neleisti į įstaigą pašalinių asmenų be direktoriaus, direktoriaus pavaduotojo ar kitų administracijos darbuotojų sutikimo.
2. Organizuoti ir vykdyti su bendruomenės nariais lopšelio-darželio patalpų, teritorijos ir prieigų stebėjimą.
3. Nedelsiant informuoti vadovus apie viešosios tvarkos ir kitų pažeidimų atvejus.
4. Už veiksmų atlikimą ar neatlikimą darbuotojai atsako įstaigos darbo tvarkos taisyklėse nustatyta tvarka.

# PAŠALINIŲ ASMENŲ LANKYMOSI LOPŠELYJE-DARŽELYJE PRIEŽIŪRA

1. Pašalinių asmenų lankymosi lopšelyje-darželyje priežiūrą vykdo įstaigos administracija.

# BAIGIAMOSIOS PASTABOS

1. Pašaliniams asmenims po įstaigos patalpas ar jos teritoriją vaikščioti draudžiama.
2. Su Tvarka darbuotojai ir vaikų tėvai (jų atstovai) supažindinami susirinkimų metu arba per informaciją stenduose.
3. Atsakingi darbuotojai su Tvarka supažindinami pasirašytinai.